ཞི་ཅིན་ཕིང་གིས་ཙུང་ཐུང་ཕུའུ་ཅིང་སྐུ་ངོ་མས་གྲོས་འགོ་བཏོན་པའི་འོག་ཤར་ཕྱོགས་དཔལ་འབྱོར་གླེང་སྟེགས་སྐབས་གསུམ་གྲུབ་འབྲས་ཐོབ་པའི་སྒོ་ནས་གཉེར་བ་དང་།དེ་ཉིད་ཕྱོགས་ཁག་གིས་བློ་གྲོས་གཅིག་སྡུད་དང་མཉམ་ལས་ལ་ཐུན་མོང་ཐོག་གྲོས་བསྡུར་བྱེད་པའི་ལས་སྟེགས་གལ་ཆེན་ཞིག་ལ་གྱུར་ཡོད།ཀྲུང་གོ་ནི་ཐོག་མཐའ་བར་གསུམ་དུ་ཨུ་རུ་སུའི་རྒྱང་ཤར་མཉམ་ལས་ལ་རྒྱབ་སྐྱོར་ཧུར་ཐག་བྱེད་མཁན་དང་དེའི་ནང་ཞུགས་མཁན་ཞིག་རེད།ཕྱོགས་གཉིས་པོའི་མཉམ་ལས་ཀྱི་ས་བབ་ལེགས་ཆ་དམིགས་བསལ་དང་།ཆབ་སྲིད་ཀྱི་རྨང་གཞི་བརྟན་པ།སྲིད་ཇུས་ཀྱི་འགན་ལེན་ནུས་ལྡན།ལམ་སྲོལ་ཆ་ཚང་ལ་ཕན་ནུས་ཆེ་བ་བཅས་ཡོད།ཕྱོགས་གཉིས་པོའི་ཐུན་མོང་འབད་བརྩོན་འོག་ཉེ་བའི་ལོ་ཤས་རིང་ཀྲུང་གོ་ཕྱོགས་ཨུ་རུ་སུའི་རྒྱང་ཤར་མཉམ་ལས་ལ་ཞུགས་པར་གྲུབ་འབྲས་མངོན་གསལ་དོད་པོ་ཐོབ་ཡོད།འདི་ལོ་དང་སང་ལོ་ནི་ང་དང་ཙུང་ཐུང་ཕུའུ་ཅིང་གིས་གཏན་ལ་ཕབ་པའི་ཀྲུང་ཨུའི་ས་གནས་ཀྱི་མཉམ་ལས་སྤེལ་རེས་ལོ་ཡིན་པ་དེས་ཕྱོགས་གཉིས་པོའི་རྒྱང་ཤར་མཉམ་ལས་ལ་དེ་བས་ཡངས་པའི་བར་མཐོངས་ཤིག་བཏོད་ཡོད།ཀྲུང་གོ་ཕྱོགས་ཀྱིས་ཨུ་རུ་སུ་དང་མཉམ་དུ་ལེགས་ཆ་གསབ་རེས་དང་གཉིས་ཁེ་གཉིས་ཕན་གྱིས་ཀྲུང་ཨུའི་རྒྱང་ཤར་མཉམ་ལས་ལ་གྲུབ་འབྲས་དེ་བས་ཆེ་བ་ཐོབ་རྒྱུར་སྐུལ་འདེད་གཏོང་འདོད་ཡོད་ཅེས་གསུངས།